CHO ออกหุ้นกู้ 400 ลบ. ดอกเบี้ย 7% ขายรายใหญ่-สถาบัน 4-6 พ.ค.นี้
CHO ออกหุ้นกู้ 400 ลบ. อายุ 1 ปี 3 เดือน 15 วัน ดอกเบี้ย 7% ขายรายใหญ่-สถาบัน 4-6 พ.ค.นี้  เผยทริสฯ จัดเรทติ้งองค์กร "B+" แนวโน้ม "Stable"
CHO ออกหุ้นกู้ 400 ลบ. อายุ 1 ปี 3 เดือน 15 วัน ดอกเบี้ย 7% ขายรายใหญ่-สถาบัน 4-6 พ.ค.นี้  เผยทริสฯ จัดเรทติ้งองค์กร "B+" แนวโน้ม "Stable"
27 เม.ย. 2564

บริษัท ช.ทวี จำกัด (มหาชน) หรือ CHO ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2564 มูลค่า 400 ล้านบาท อายุ 1 ปี 3 เดือน 15 วัน ครบกำหนดไถ่ถอนวันที่ 22 ส.ค.65 อัตราดอกเบี้ยคงที่ร้อยละ 7.0 ต่อปี ชำระดอกเบี้ยทุกๆ 3 เดือน โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ วันที่ 4-6 พ.ค.64 ผ่าน บล.คิงส์ฟอร์ด ซึ่งเป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ครั้งนี้เพื่อใช้ลงทุนในโครงการของบริษัท 285 ล้านบาท ใช้เป็นเงินทุนหมุนเวียน 25 ล้านบาท และชำระคืนเงินกู้ยืม 90 ล้านบาท ในกรณีบริษัทได้แหล่งเงินทุนอื่นเพื่อใช้ดำเนินโครงการ ทางบริษัทจะนำเงินหุ้นกู้ส่วนน้นไปใช้เป็นเงินทุนหมุนเวียน และชำระคืนหนี้สินจากเจ้าหนี้ต่างๆ
อนึ่ง บริษัท ทริสเรทติ้ง จำกัด อันดับความน่าเชื่อถือของบริษัทอยู่ที่ “B+” แนวโน้มอันดับเครดิต “Stable” เมื่อวันที่ 23 พ.ย. 63